Franss Reišels
Fransuā Etjēns "Franss" Reišels (franču: François Étienne "Frantz" Reichel; dzimis 1871. gada 16. martā, miris 1932. gada 21. martā) bija franču sporta administrators, sportists un žurnālists. Viņš ir startējis divās vasaras olimpiskajās spēlēs — 1896. gada Atēnu spēlēs viņš startēja vieglatlētikā un 1900. gada Parīzes spēlēs viņš bija Francijas regbija komandas viens no spēlētājiem, kura šajās olimpiskajās spēlēs izcīnīja zelta medaļu.